ஆதலால், வேண்டுமென்று நிதிமோசடியில் ஈடுபட்ட நபர்களின் பட்டியலையும், ரகுராம் ராஜனின் கடிதம் மற்றும் கொள்கையின்படி மோசடியாளர்கள் மீது எடுக்கப்பட்ட நடவடிக்கை, நிதி மோசடியாளர்களிடம் இருந்து மீட்கப்பட்ட தொகை ஆகிய தகவல்களை வெளியிடும்படி பிரதமர் அலுவலகத்துக்கு உத்தரவிடப்படுகிறது. பொது கணக்கு குழு, நிதி விவகார நாடாளுமன்ற நிலைக்குழு, மதிப்பீட்டு குழு ஆகியவையும் தங்களிடம் இருக்கும் தகவல்களை அளிக்க வேண்டும். இதேபோல், ரிசர்வ் வங்கியும் நிதி மோசடியாளர்கள் பட்டியல், வாராக் கடன் குறித்த ரகுராம் ராஜன் கடிதம் ஆகியவற்றை வெளியிடும்படி உத்தரவிடப்படுகிறது என்று அந்த உத்தரவில் தெரிவிக்கப்பட்டுள்ளது.